Timmins, Howard Benson was 'n Suid-Afrikaanse uitgewer. Op 16 Junie 1904 in Kimberley gebore. Hy ontvang sy opleiding daar en in Engeland. Na ’n praktiese opleiding van 5 jaar by die Londense uitgewersmaatskappy, George Allen & Unwin Ltd., keer hy na Suid-Afrika terug as uitgewersverteenwoordiger en in 1944 begin hy met sy eie uitgewery. As gevolg van sy inisiatief het hy ’n groot afsetgebied geskep vir Suid-Afrikaanse skrywers van geskiedenis, biografie, reisverhale, kuns ens., waarvan die verkope etlike miljoene eksemplare beloop. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.